CELEX: 62019CN0155
Language: el
Date: 2019-02-22 00:00:00
Title: Υπόθεση C-155/19: Αίτηση προδικαστικής αποφάσεως την οποία υπέβαλε το Consiglio di Stato (Ιταλία) στις 22 Φεβρουαρίου 2019 — Federazione Italiana Giuoco Calcio (FIGC), Consorzio Ge.Se.Av. S. c. arl κατά De Vellis Servizi Globali Srl

17.6.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 206/18
            
         
      Αίτηση προδικαστικής αποφάσεως την οποία υπέβαλε το Consiglio di Stato (Ιταλία) στις 22 Φεβρουαρίου 2019 — Federazione Italiana Giuoco Calcio (FIGC), Consorzio Ge.Se.Av. S. c. arl κατά De Vellis Servizi Globali Srl
      (Υπόθεση C-155/19)
      (2019/C 206/22)
      Γλώσσα διαδικασίας: η ιταλική
      
         Αιτούν δικαστήριο
      
      Consiglio di Stato
      
         Διάδικοι στην υπόθεση της κύριας δίκης
      
      
         Εκκαλούσες:Federazione Italiana Giuoco Calcio (FIGC), Consorzio Ge.Se.Av. S. c. arl
      
         Εφεσίβλητη: De Vellis Servizi Globali Srl
      
         Προδικαστικά ερωτήματα
      
      
                  1)
               
               
                  Πρώτο ερώτημα
                  
                              —
                           
                           
                              Με βάση τα χαρακτηριστικά της εθνικής νομοθεσίας σχετικά με τους αθλητικούς κανόνες, μπορεί να χαρακτηριστεί η Federazione calcistica italiana (Ιταλική Ποδοσφαιρική Ομοσπονδία) ως οργανισμός δημοσίου δικαίου, κατά το μέτρο που έχει συσταθεί για την κάλυψη συγκεκριμένων αναγκών γενικού συμφέροντος και δεν έχει βιομηχανικό ή εμπορικό χαρακτήρα;
                           
                        
                              —
                           
                           
                              πληροί η ως άνω ομοσπονδία την τελολογική απαίτηση του δημόσιου οργανισμού, καίτοι δεν διαθέτει τυπική ιδρυτική πράξη δημόσιου οργανισμού και παρά τη βασιζόμενη στα μέλη δομή της, λόγω της εντάξεώς της στο σύστημα (αθλητικού) τομέα που είναι οργανωμένος σύμφωνα με πρότυπα του δημοσίου τομέα και της δεσμεύσεώς της από τις αρχές και τους κανόνες της Comitato olimpico nazionale italiano (Ιταλικής Εθνικής Ολυμπιακής Επιτροπής) και των διεθνών αθλητικών οργανισμών, μέσω της αναγνωρίσεώς της ως εθνικού δημόσιου φορέα για αθλητικούς σκοπούς;
                           
                        
                              —
                           
                           
                              πληρούται η εν λόγω απαίτηση στην περίπτωση αθλητικής ομοσπονδίας όπως η Federazione italiana giuoco calcio (Ιταλική Ποδοσφαιρική Ομοσπονδία) η οποία διαθέτει ικανότητα αυτοχρηματοδοτήσεως, όσον αφορά δραστηριότητα η οποία δεν έχει χαρακτήρα δημοσίου δικαίου όπως η επίμαχη, ή αντιθέτως πρέπει να θεωρηθεί ότι υπερτερεί η ανάγκη απόλυτης διασφαλίσεως της εφαρμογής των κανόνων δημοσιότητας κατά την ανάθεση σε τρίτους συμβάσεως οποιασδήποτε φύσεως εκ μέρους του εν λόγω φορέα;
                           
                        
            
                  2)
               
               
                  Δεύτερο ερώτημα
                  
                              —
                           
                           
                              Δυνάμει των εννόμων σχέσεων μεταξύ της Comitato olimpico nazionale italiano (Ιταλικής Εθνικής Ολυμπιακής Επιτροπής) και της Federazione italiana giuoco calcio (Ιταλικής Ποδοσφαιρικής Ομοσπονδίας), ασκεί η πρώτη δεσπόζουσα επιρροή επί της δεύτερης λόγω των νομικών εξουσιών αναγνωρίσεως της ομοσπονδίας για αθλητικούς σκοπούς, εγκρίσεως των ετήσιων ισολογισμών και εποπτείας της διαχειρίσεως και της ορθής λειτουργίας των οργάνων και του διορισμού ειδικών επιτρόπων;
                           
                        
                              —
                           
                           
                              αρκούν οι εν λόγω εξουσίες για τη στοιχειοθέτηση «δημόσιας δεσπόζουσας επιρροής», εγγενούς χαρακτηριστικού ενός οργανισμού δημοσίου δικαίου, λαμβανομένης υπόψη της ειδικής συμμετοχής των προέδρων και των αντιπροσώπων των αθλητικών ομοσπονδιών στα κύρια όργανα της [Εθνικής] Ολυμπιακής Επιτροπής;